|  |
| --- |
| **Tilsynsrapport** |
| **Institution**: Kirsebærgården |
| **Dato:** 04.10.22 Tilsynsførendes navn: HS Uanmeldt besøg   |
| Vagtplan: ok Straffe-og børneattester: ok Børnelister: ok |
| **Hindbærstuen** 18 ud af 22 børn5 ud af 5 voksne, hvoraf 3 er uddannede.**Hyldebærstuen** 22 ud af 22 børn5 ud af 5 voksne hvoraf 2 er uddannede**Blåbærstuen** 8 ud af 14 børn4 ud af 4 voksne, hvoraf 2 er udannede**Solbærstuen** 14 ud af 16 3 ud af 5 voksne hvoraf 2 er uddannede (en er udlånt fra blåbær stuen)**Brombærstuen**: 19 ud af 26 børn4 ud af 5 voksne hvoraf 3 er uddannede**Jordbærstuen** 26 ud af 27 børn5 ud af 5 voksne hvoraf 3 er uddannede2x ledere på arbejde.  |

**Aktuelt:**

Dagens besøg er uanmeldt og består af observationer på en af familiestuerne, samt hos en af børnehavestuerne.

Efterfølgende foregår der en samtale mellem tilsynet og PL Lise og AL Bjarne på kontoret.

Tilsynet orienteres om personalegruppen, der er startet 5 nye medarbejdere siden sidste besøg i foråret. 4 medarbejdere er på uddannelse pt.

**Dagens aktiviteter:**

Da tilsynet kommer, leger børnehavebørnene i haven.

Oppe på terrassen har familiestuerne også været ude og lege – de samles nu og skal i garderoben.

**Observationsbeskrivelse:**

Det følgende er beskrevet som én lang observationsbeskrivelse, med efterfølgende fokus i de tre nedenstående punkter.

**1. Sociale relationer**

**— positiv voksenkontakt hver dag**

**2. Inklusion og fællesskab**

**— børne- og ungefællesskaber til alle**

**3. Sprogindsatsen**

**— muligheder gennem sprog**

Oppe på terrassen stiller alle børnene sig i kø for at komme ind i garderoben.

Nogle af børnene er nysgerrige og spørger den tilsynsførende om navn, hvorfor er du på besøg m.m.

De voksne synger ”*se hvad jeg kan*” mens alle børnene får taget deres overtøj af.

De mindste børn får hjælp af de lidt ældre børn.

En af de ældre piger siger til en af de små: ”*Se* (barnets navn) *nu hjælper jeg dig*”, pigen åbner regnbukserne på det lille barn.

”*Det driller*” siger en anden pige der er ved at hjælpe en af de mindste. En voksen går hen til pigen og spørger om hun har brug for hjælp. ”*Ja*” svarer pigen.

Den voksne viser pigen hvordan man nemt kan hive i ærmet på den jakke der driller lidt.

Det er tydeligt at børnene er vant til at hjælpe hinanden, der er en fin stemning i garderoben.

Et par af de ældste børn bliver lidt utålmodige efter at have hjulpet deres venner med tøjet og de får lov til at gå ind på stuen.

Inde på stuen sidder der nu en mindre gruppe børn ved bordene.

En voksen er gået med ind og leger en gætteleg med børnene, mens de venter på resten af deres kammerater.

Alle finder på et dyr på skift, som de andre så skal gætte.

Når børnene skal gætte dyret, rækker de hånden op og venter på tur.

Legen fortsætter i en fem - ti min.

Da alle har fået vasket hænder og sidder på deres pladser, synges der en sang og tændes lys.

Børnene får the i deres glas, som de drikker inden maden. Dagens menu består af suppe med grøntsager og brød til.

Der sidder omkring 10 børn og to voksne ved hvert bord.

De voksne øser mad op i skålene og børnene deler dem ud.

Et lille barn er meget ivrig og siger flere gange ”*min min*” og kigger på maden.

Den voksne der sidder ved siden af barnet siger: ”*ja du får også mad om lidt*”

Barnet får sin mad og begynder at spise med det samme.

Der foregår hele tiden små samtaler rundt om bordene.

Børnene snakker med hinanden og med de voksne.

En af de voksne rejser sig for at ringe til et barns forældre, da barnet virker sløj. Barnet vil ikke spise sin mad og den voksne sidder ved siden af barnet og holder øje med det.

Ved det ene bord fortsætter samtalen om forskellige dyr. De voksne veksler mellem at lytte aktivt og spørge ind til børnenes fortællinger.

En af de faste pædagoger forklarer en ny medarbejder om den rutine de har på stuen, når de putter de mindste børn. Medarbejderen er lige startet og har ikke prøvet at putte børnene før, rutinen bliver forklaret grundigt og detaljeret.

Tre af de mindste børn går med medarbejderen ud på badeværelset. Børnene holder alle hinanden i hånden på vej derud.

Oppe ved et af bordene bliver et af børnene pludselig ked af det. Barnet græder. En voksen rejser sig og går hen til barnet og trøster med kram og aer barnet.

Efterhånden er alle ved at være færdige med frokosten.

Børnene bliver bedt om at sende alle skåle og glas ned til den voksne der sidder for enden af bordet.

Alle synger en sang.

Børnene får en klud og de voksne synger så en sang der handler om at tørre sin mund og sine hænder.

Børnene går ned fra bordet og stiller sig klar i en lang række, herefter går de ud i garderoben.

Hos en af børnehavestuerne:

Der er tre borde på stuen, alle sidder og spiser.

Stemningen på stuen opleves som rolig og hyggelig.

Der snakkes ved samtlige borde.

En voksen sidder og snakker med børnene ved et af bordene. Hun spørger: ”*hvor mange piger sidder der ved dette bord*”?

Børnene kigger rundt, tæller deres kammerater og svarer.

Den voksne spørger nu om hvor mange drenge der sidder. Børnene tæller igen og svarer.

Et barn ved bordet har lige haft fødselsdag og den voksne spørger ind til de gaver barnet har fortalt om. Snakken udvikler sig og nogle af de andre børn ved bordet fortæller om fødselsdage og gaver.

Den voksne udvider snakken og børnene er alle deltagende i samtalen.

En dreng fortæller at han engang havde et løbehjul, men nu er det væk.

Sidekammeraten udbryder: ”*det er drillenissen*”.

Børnene virker glade og energiske.

De er alle klar over hvilke rutiner og opgaver der skal klares i forbindelse med måltidet. De børn der har opgaven i dag, tager af bordet og sætter på madvognene.

Alle er nu færdige. Et af børnene holder døren og de andre får lov at rejse sig på skift.

Børnene stiller sig i kø til badeværelset.

Ude i garderoben er flere af børnene klar, en voksen sætter en sangleg i gang.

Den voksne synger ”*jeg har en gammel tante*”, børnene deltager aktivt, finder på hvad tanten har med sig og danser derefter rundt. Børnene griner og flere kommer efterhånden med i sanglegen.

Dagens observation afsluttes.

**1. Sociale relationer**

**— positiv voksenkontakt hver dag**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne:

1. Er det pædagogiske personale imødekommende og lydhør overfor børnene?

2. Taler personalet med børnene om deres oplevelser og ideer, bærer samværet præg af interesse for børnene?

3. Er det pædagogiske personale til rådighed og tilbyder sin hjælp, når barnet er usikkert, bange eller ked af det?

4. Er personalets sprog og handling tilpasset barnets udtryk, og viser personalets handling overfor barnet, at barnets perspektiv er forstået?

5. Er personalets engagement og opmærksomhed rettet mod børnene snarere end mod kollegaerne?

**Status**

Ny indsats:

Tilpas indsats:

Vedligeholdt indsats: Der observeres imødekommende og interesserede personaler ved dagens besøg. Personalet justerer sig i forhold til børnenes alder og individuelle udvikling. Der kan arbejdes videre med punktet.

**2. Inklusion og fællesskab**

**— børne- og ungefællesskaber til alle**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne:

1. Er der adgang til forskellige legemuligheder fx rolleleg, regelleg, konstruktionsleg og fysisk udfordrende leg?

2. Hjælper det pædagogiske personale de børn, der sidder passivt, går formålsløst rundt og/eller forstyrrer legen for andre med at blive involveret i leg eller konstruktiv aktivitet? Er der balance mellem voksen- og børneinitierede aktiviteter?

3. Hjælper det pædagogiske personale børnene med at løse konflikter, hvis de ikke selv kan, ved at tale om, hvad der skete?

4. Sørger det pædagogiske personale for at børnene inddrages i dagligdagens opgaver og rutiner?

5. Bærer samværet mellem børnene præg af, at alle børn er med i børnefællesskaber med positive barn-barn relationer?

**Status**

Ny indsats:

Tilpas indsats:

Vedligeholdt indsats: Alle børn opleves som inddragede i fællesskabet ved dagens besøg. Der er ligeledes et fokus på at den pædagogiske struktur omkring praktiske opgaver, er tydelig for børnene og dermed er med til at skabe forudsigelighed for dem. Det virkede som om alle børnene indgik i enten små eller store fællesskaber. Der kan arbejdes videre med punktet.

**3. Sprogindsatsen**

**— muligheder gennem sprog**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne

1. Understøtter det fysiske læringsrum børnenes sproglige udvikling (plakater, billeder, dekorationer, dokumentation mv.)? Er der materialer (fx bøger, spil og klæd-ud-tøj) tilgængelige for børnene, og inviterer ruminddeling og indretning til forskellige lege og aktiviteter, herunder sproglig interaktion mellem børnene (fx læsekrog, malerværksted, rytmikrum)?

2. Er der gode betingelser for kommunikation i form af en god fordeling af voksne og børn, opdeling i mindre børnegrupper og et lavt støjniveau?

3. Arbejdes der systematisk med sprogunderstøttende strategier, og finder der samtaler sted mellem børn og voksne, hvor den voksne bevidst ”udvider” og ”strækker” børnenes sprog?

4. Tilpasser de voksne deres sprogbrug til det enkelte barn med fokus på nærmeste udviklingszone?

5. Lægges der vægt på i den daglige praksis, at der leges med sprog gennem fx rim, remser, sprogleg/sprogfjolleri, sang/sanglege eller læsning?

**Status**

Ny indsats:

Tilpas indsats:

Vedligeholdt indsats: Tilsynet observerede personaler der inddrog børnene i samtaler, ligeledes gav de børnene plads til at udbrede egne fortællinger. Stemningen under dagens besøg blev oplevet som god og personalet sørgede for at fjolle, smile og indbyde til samtaler. De små børn der endnu ikke mestrer sproget, havde også mulighed for at gøre opmærksom på dem selv med lyde, gestik og øjenkontakt – dette blev der også fulgt op på. Indsatsen kan fortsættes.

**Andet:**

I samtalen på kontoret orienterer ledelsen omkring en skrivelse de har sendt ud til samtlige forældre. Den handlede bl.a. om hvilke specifikke forventninger ledelsen og personalet har til de familier der sender deres børn i Kirsebærgården. Der har været forskellige reaktioner, både gode og dårlige, på brevet og ledelsen handler løbende ud fra de meldinger de modtager fra forældrene.

Den tilsynsførende orienterer omkring skift af tilsynsførende fra årsskiftet.

På nuværende tidspunkt vides det ikke hvem den nye tilsynsførende er.

**Samlet vurdering og opfølgning:**

Ved dagens besøg oplevede tilsynet en imødekommende og opmærksom personalegruppe.

Der blev ved dette besøg observeret på to stuer, samt kigget kortvarigt på legepladsen/haven/terrassen.

Alle børn virkede til at være optagede af leg alle steder.

På stuerne oplevede tilsynet fokuserede personaler, der havde deres opmærksomhed rettet mod børnene.

Der gives tre x vedligeholdt status i denne rapport.